****

**Scéim Phíolótach Chomhairle Caomhantais - Treoir d'Iarratasóirí**

Tá an Roinn Tithíochta, Rialtais Áitiúil agus Oidhreachta ag reáchtáil scéim phíolótach chun deontais a chur ar fáil do shainchomhairle caomhantais ar dhéanmhais chosanta faoi úinéireacht phríobháideach.

Cuirfidh an scéim deontais ar fáil dar luach €3,000 chun an costas a chlúdach le hailtire caomhantais deimhnithe cuairt a thabhairt chuig an fhoirgneamh chun suirbhéireacht agus comhairle caomhantais atá oiriúnach don fhoirgneamh a thiomsú ar son úinéar na réadmhaoine. Molfaidh an tuarascáil sceideal cothabhála don fhoirgneamh, agus déanfaidh sé achoimre ar dheisithe agus feabhsuithe a fheabhsódh carachtar, caighdeán agus taitneamhacht an fhoirgnimh.

Is í aidhm na scéime ná cabhair a thabhairt d'úinéirí déanmhas cosanta luach agus poitéinseal oidhreacht ailtireachta an fhoirgnimh a thuiscint, agus iad a ghríosú chun cuimhneamh ar infheistíochtaí a dhéanamh a fheabhsódh an luach sin. D'fhéadfadh na feabhsuithe a bheith maoinithe go príobháideach nó trí dheontais chaomhantais. Caithfidh gach iarratasóir a bheith sásta dhá cheistneoir ghearra a líonadh amach chun cabhrú le meastóireacht na scéime.

**Caithfidh na hiarratasóirí an fhoirm iata a líonadh amach agus é a sheoladh chuig to** **builtheritage@housing.gov.ie** **faoin Aoine, an 30 Meán Fómhair, ag úsáid na líne ábhar Scéim Chomhairle Caomhantais Píolótach. De rogha air sin, is féidir le hiarratasóirí an fhoirm a sheoladh chuig Scéim Chomhairle Caomhantais Píolótach, Aonad Pholasaí na hOidhreachta Thógtha, An Roinn Tithíochta, Rialtais Áitiúil agus Oidhreachta, Seomra 1.06, Teach an Chustaim, D01 W6X0 faoin dáta céanna.** Roghnófar na hiarratasóirí a n-éireoidh leo trí chrannchur agus cuirfear ar an eolas iad ag úsáid na sonraí teagmhála a thabharfar san fhoirm iarratais.

Tabharfaidh an Roinn liosta d'ailtirí caomhantais atá ag glacadh páirt sa scéim d'iarratasóirí a
n-éireoidh leo. **Caithfidh an t-iarratasóir ailtire a roghnú ón liosta ansin agus cuairt ar an láthair a eagrú chomh luath agus is féidir chun go mbeidh an ailtire ábalta a thuarascáil a chríochnú agus a sheoladh faoin 12ú Samhain**.

Tar éis cuairt a thabhairt ar an láthair, tiomsóidh an t-ailtire tuarascáil ag úsáid Teimpléid Chomhairle Chaomhantais. Tabharfar an tuarascáil chríochnaithe d'úinéir an fhoirgnimh agus don Roinn. Ní úsáidfidh an Roinn na tuarascálacha ach amháin chun íocaíocht an deontais a fhaomhadh, i gcomhréir leis an Ráiteas Príobháideachais Sonraí iata.

Soláthróidh an Roinn íocaíochtaí deontais go díreach don ailtire nuair a gheobhaimid agus nuair a cheadfaimid an Chomhairle Caomhantais agus an sonrasc is gá leo. Ní iarrtar ar úinéirí foirgnimh íocaíochtaí a dhéanamh roimh ré nó comhmhaoiniú a sholáthrú.